b'\n_START_ARTICLE_\nAleksander Sipelgas\n_START_PARAGRAPH_\nAleksander Sipelgas (24. kes\xc3\xa4kuuta 1885 Pietari \xe2\x80\x93 19. marraskuuta 1937 Rakvere, Viro) oli ven\xc3\xa4j\xc3\xa4n kielell\xc3\xa4 kirjoittanut virolainen kirjailija ja seikkailija joka asui Ven\xc3\xa4j\xc3\xa4n vallankumouksen j\xc3\xa4lkeen Suomessa ja viimeksi Virossa.  _NEWLINE_Suomessa emigranttina asunut Sipelgas oli mukana runoilija Eino Leinon aloitteesta vuonna 1920 perustetussa Pro Humanitate -klubissa, jonka j\xc3\xa4senet olivat Brondan kahvilaa kokoontumispaikkanaan pit\xc3\xa4neit\xc3\xa4 suomalaisia ja ulkomaalaisia taiteilijoita. Klubin toiminta loppui kev\xc3\xa4\xc3\xa4ll\xc3\xa4 1921, kun paljastui, ett\xc3\xa4 sen kautta oli harjoitettu salakauppaa ja bol\xc5\xa1evikit olivat k\xc3\xa4ytt\xc3\xa4neet klubia hyv\xc3\xa4kseen vakoilutoiminnassa. Samassa yhteydess\xc3\xa4 Sipelgas karkotettiin Suomesta Viroon. Sipelgas kirjoitti Brondan kahvilaan kokoontuneista boheemitaiteilijoista my\xc3\xb6s kirjan Yl\xc3\xa4-Brondan ritarit.'